open-index/open-wikipedia-markdown huggingface dataset:
มอร์แกน ฟรีแมน

**มอร์แกน ฟรีแมน** (; เกิดเมื่อวันที่ 1 มิถุนายน ค.ศ. 1937) เป็นนักแสดง ผู้กำกับภาพยนตร์ นักพากย์ 

ฟรีแมนเริ่มชีวิตการแสดงตั้งแต่ทศวรรษ 1970 แต่มักได้รับบทประกอบที่ไม่สำคัญนัก เขาเริ่มมีชื่อเสียงเป็นที่รู้จักในวงกว้าง ตั้งแต่ปี 1989 โดยรับบทในภาพยนตร์เรื่อง *Driving Miss Daisy* คู่กับเจสซิกา แทนดีย์ และภาพยนตร์เกี่ยวกับสงครามกลางเมืองในสหรัฐอเมริกา *Glory* คู่กับแมททิว บรอเดริก และเดนเซล วอชิงตัน และในปี 1994 จากเรื่อง *[[The Shawshank Redemption]]* และ *[[Seven]]

ในปี 1989 ฟรีแมนได้รับ[[รางวัลลูกโลกทองคำ]]สาขานักแสดงยอดเยี่ยมประเภทภาพยนตร์เพลงหรือคอเมดี้ ในภาพยนตร์เรื่อง *Miss Daisy* และในปี 2004 เขาได้รับ[[รางวัลออสการ์]]สาขานักแสดงสมทบยอดเยี่ยมจากบทบาท เอดดี้ ดูพริส ในภาพยนตร์เรื่อง *Million Dollar Baby*

ด้วยน้ำเสียงทุ้มเป็นเอกลักษณ์ ทำให้ฟรีแมนมีผลงานการพากย์เสียงบรรยายในภาพยนตร์หลายเรื่อง เช่น ภาพยนตร์สารคดีฝรั่งเศส *March of the Penguins* (ฉบับเสียงภาษาอังกฤษ) และ *War of the Worlds* ของ[[สตีเวน สปีลเบิร์ก]]

== ชีวิตช่วงต้น ==
ฟรีแมน เกิดในวันที่ 1 มิถุนายน ค.ศ. 1937 ที่เมมฟิส รัฐเทนเนสซี เขาเป็นลูกชายของมามี เอ็ดนา (Mamie Edna; สกุลเดิม Revere; 1912–2000) ครู กับมอร์แกน พอร์เตอร์ฟีลด์ ฟรีแมน (Morgan Porterfield Freeman; 6 กรกฎาคม ค.ศ. 1915 – 27 เมษายน ค.ศ. 1961) ช่วงตัดผมที่เสียชีวิตจาก[[ตับแข็ง]]ใน ค.ศ. 1961 เขามีพี่สามคน

== ชีวิตส่วนตัว ==


==ผลงานด้านการแสดง==

* *Brubaker* (1980)
* *Marie* (1985)
* *That Was Then... This Is Now* (1985)
* *Street Smart* (1987)
* *Glory* (1989)
* *Driving Miss Daisy* (1989)
* *Lean on Me* (1989)
* *Johnny Handsome* (1989)
* *Robin Hood: Prince of Thieves* (1991)
* *Unforgiven* (1992)
* *The Shawshank Redemption* (1994)
* *Outbreak* (1995)
* *Seven* (1995)
* *Chain Reaction* (1996)
* *Moll Flanders* (1996)
* *Amistad* (1997)
* *Kiss the Girls* (1997)
* *Deep Impact* (1998)
* *Nurse Betty* (2000)
* *Along Came a Spider* (2001)
* *The Sum of All Fears* (2002)
* *High Crimes* (2002)
* *Bruce Almighty* (2003)
* *Million Dollar Baby* (2004)
* *Unleashed* (2005)
* *An Unfinished Life* (2005)
* *Batman Begins* (2005)
* *Lucky Number Slevin* (2006)
* *10 Items or Less* (2006)
* *Evan Almighty* (2007)
* *Gone, Baby, Gone* (2007)
* *The Bucket List* (2007)
* *Feast of Love* (2007)
* *Wanted* (2008)
* *The Dark Knight* (2008)
* *Invictus* (2009)
* *RED* (2010)
* *Dolphin Tale* (2011)
* *The Dark Knight Rises* (2012)
* *The Magic of Belle Isle* (2012)
* *Olympus Has Fallen* (2013)
* *Oblivion* (2013)
* *Now You See Me* (2013)
* *Last Vegas* (2013)
* *The Lego Movie* (2014)
* *Transcendence* (2014)
* *Lucy* (2014)
* *Dolphin Tale 2* (2014)
* *Momentum* (2015)
* *Ted 2* (2015)
* *London Has Fallen* (2016)
* *Now You See Me 2* (2016)
* *Going In Style* (2017)
* *Just Getting Started* (2017)
* *The Nutcracker and the Four Realms* (2018)
* *Now You See Me: Now You Don't'' (2025)

## อ้างอิง

## แหล่งข้อมูลอื่น

* 
* 
* Morgan Freeman at Hollywood Walk of Fame
* 
* 
* 
* 
* 
* 
* 

หมวดหมู่:นักแสดงอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:บุคคลจากเมมฟิส
วอยเอจเจอร์ 2

**วอยเอจเจอร์ 2** () คือยานสำรวจอวกาศแบบไม่มีคนบังคับที่เดินทางระหว่างดาวเคราะห์ ขึ้นสู่อวกาศเมื่อ 20 สิงหาคม ค.ศ. 1977 เป็นยานสำรวจอวกาศในโครงการวอยเอจเจอร์ ซึ่งมียานพี่อีกลำหนึ่งคือยานวอยเอจเจอร์ 1 

ยานวอยเอจเจอร์ 2 ถูกส่งขึ้นไปให้โคจรเป็นเส้นโค้งตามระนาบสุริยวิถี โดยเตรียมการให้สามารถเดินทางเข้าใกล้ดาวยูเรนัสและดาวเนปจูน ด้วยการอาศัยแรงเหวี่ยงจากแรงโน้มถ่วงของดาวเสาร์ซึ่งมันจะต้องเดินทางผ่านในปี ค.ศ. 1981 จากเส้นทางโค้งนี้ทำให้วอยเอจเจอร์ 2 ไม่สามารถมองเห็นดวงจันทร์ไททันในระยะใกล้ได้เหมือนกับยานวอยเอจเจอร์ 1 แต่มันก็ได้เป็นยานเพียงลำเดียวที่ได้เดินทางไปใกล้ดาวยูเรนัสกับดาวเนปจูน ซึ่งเป็นการบรรลุภารกิจของโครงการสำรวจดาวเคราะห์ครั้งใหญ่ (Planetary Grand Tour) เส้นการเดินทางนี้สามารถทำได้เพียงครั้งเดียวในรอบ 176 ปี

จากสถิติ วอยเอจเจอร์ 2 อาจเป็นยานสำรวจอวกาศที่มีประสิทธิผลมากที่สุด ด้วยผลงานคือการไปเยือนดาวเคราะห์ 4 ดวงพร้อมกับดวงจันทร์ของมัน โดยเฉพาะดาวเคราะห์ 2 ใน 4 ดวงนั้นเป็นดาวเคราะห์ที่ยังไม่เคยมีการสำรวจมาก่อน บนยานติดตั้งกล้องถ่ายภาพและเครื่องมือทางวิทยาศาสตร์ขั้นสูง โดยใช้งบประมาณเพียงเสี้ยวเดียวของเงินงบประมาณที่ทุ่มให้กับยานสำรวจอวกาศในชั้นหลัง เช่น ยานกาลิเลโอ ยานกัสซีนี–เฮยเคินส์

## ตำแหน่งปัจจุบัน
หลังจากสิ้นสุดภารกิจการสำรวจดาวเคราะห์ชั้นนอกของระบบสุริยะ ยานวอยเอจเจอร์ 2 ได้รับมอบหมายให้ปฏิบัติภารกิจระหว่างดาวฤกษ์ เพื่อค้นหาว่าระบบสุริยะมีหน้าตาเป็นอย่างไรเมื่อมองจากภายนอกเฮลิโอสเฟียร์ เดือนตุลาคม ค.ศ. 2007 วอยเอจเจอร์ 2 ได้เดินทางออกไปยังเฮลิโอชีท ซึ่งเป็นด่านสุดท้ายของเฮลิโอสเฟียร์ก่อนจะออกไปสู่ห้วงอวกาศระหว่างดาว ยานวอยเอจเจอร์ทั้ง 2 ลำได้นำแผ่นดิสค์ทองคำบันทึกภาพและเสียงติดไปบนยานด้วย เผื่อในกรณีที่ว่าลำใดลำหนึ่งอาจได้พบกับสิ่งมีชีวิตอื่นที่มีสติปัญญาในจักรวาล แผ่นดิสค์นี้มีภาพของโลก สิ่งมีชีวิตบนโลก ข้อมูลทางวิทยาศาสตร์ และเสียงบันทึกแบบเมดเล่ย์ของ "เสียงแห่งโลก" เช่นเสียงของวาฬ เสียงเด็กทารก เสียงคลื่นกระทบฝั่ง และบทเพลงอีกจำนวนมาก

26 กันยายน ค.ศ. 2008 วอยเอเจอร์ 2 อยู่ในเขตแดนไกลโพ้นของแถบหินกระจาย ที่ระยะห่างจากดวงอาทิตย์ราว 87.03 AU (13,019 ล้านกิโลเมตร) และเคลื่อนที่ห่างออกไปด้วยความเร็วประมาณ 3.28 AU ต่อปี ซึ่งอยู่ไกลกว่าระยะห่างระหว่างดาวพลูโตกับดวงอาทิตย์มากกว่า 2 เท่า ไกลยิ่งกว่าจุดไกลดวงอาทิตย์ที่สุดของเซดนา

ข้อมูล ณ วันที่ 17 มกราคม ค.ศ. 2009 วอยเอจเจอร์ 2 อยู่ที่เดคลิเนชัน -53.84° และไรต์แอสเซนชัน 19.783 ชม. ในบริเวณกลุ่มดาวกล้องโทรทรรศน์เมื่อมองจากโลก ยานวอยเอจเจอร์ 2 ไม่ได้ตั้งเป้าหมายมุ่งไปยังดาวฤกษ์ดวงใดเป็นการเฉพาะ แต่มันจะเดินทางผ่านดาวซิริอุสที่ระยะห่างประมาณ 1.32 พาร์เซกในอีก 296,000 ปี ยานจะยังคงส่งสัญญาณกลับมายังโลกอย่างน้อยจนถึงปี ค.ศ. 2025 ซึ่งจะเป็นเวลากว่า 48 ปีหลังจากขึ้นสู่อวกาศ

## ดูเพิ่ม
* โครงการวอยเอจเจอร์
* วอยเอจเจอร์ 1

## อ้างอิง

หมวดหมู่:โครงการวอยเอจเจอร์
หมวดหมู่:ภารกิจอวกาศในปี พ.ศ. 2520
หมวดหมู่:ภารกิจสู่ดาวพฤหัสบดี
หมวดหมู่:ภารกิจสู่ดาวเสาร์
หมวดหมู่:ภารกิจสู่ดาวยูเรนัส
หมวดหมู่:ภารกิจสู่ดาวเนปจูน
พระเจ้าบรมวงศ์เธอ กรมหลวงมหิศวรินทรามเรศร์

**พระเจ้าบรมวงศ์เธอ กรมหลวงมหิศวรินทรามเรศร์** (27 กันยายน พ.ศ. 2346 – 10 กรกฎาคม พ.ศ. 2404) เป็นพระราชโอรสในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาเลี้ยง เมื่อวันที่ 27 กันยายน พ.ศ. 2346 มีพระนามเดิมว่า **พระองค์เจ้าชายโต** เป็นต้นราชสกุล **มหากุล**

ในปี พ.ศ. 2367 พระบาทสมเด็จพระนั่งเกล้าเจ้าอยู่หัว โปรดเกล้าฯ สถาปนาขึ้นเป็น **กรมหมื่นอินทรอมเรศ** ต่อมาเมื่อวันที่ 28 สิงหาคม พ.ศ. 2394 พระบาทสมเด็จพระจอมเกล้าเจ้าอยู่หัว โปรดเกล้าฯ ให้เลื่อนกรมขึ้นเป็น **กรมหลวงมหิศวรินทรามเรศร์**

พระเจ้าบรมวงศ์เธอ กรมหลวงมหิศวรินทรามเรศร์ สิ้นพระชนม์เมื่อวันที่ 10 กรกฎาคม พ.ศ. 2404 สิริพระชันษา 59 ปี พระราชทานเพลิงพระศพ ณ พระเมรุผ้าขาว วัดอรุณราชวรารามราชวรมหาวิหาร

## พระโอรส-พระธิดา
* หม่อมเจ้าอิศรญาณ มหากุล (ผู้นิพนธ์อิศรญาณภาษิต)
* หม่อมเจ้าปาน
* หม่อมเจ้าวิลัย (พ.ศ. 2369 – 1 สิงหาคม พ.ศ. 2439)
* หม่อมเจ้ารัฐยา (พ.ศ. 2376 – 19 มีนาคม พ.ศ. 2420)
* หม่อมเจ้าประจง (พ.ศ. 2379 – 4 มีนาคม พ.ศ. 2417)
* หม่อมเจ้าปรานี (สิ้นชีพิตักษัย 23 กันยายน พ.ศ. 2445)
* หม่อมเจ้ารศ (สิ้นชีพิตักษัย 2 กันยายน พ.ศ. 2439)
* หม่อมเจ้าจำรัส (ประสูติแต่หม่อมแจ่ม; พระราชทานเพลิง ณ วัดสระเกศ เมื่อวันที่ 28 เมษายน พ.ศ. 2453)
* หม่อมเจ้าใยยอง (พ.ศ. 2397 – 8 ธันวาคม พ.ศ. 2418)
* หม่อมเจ้าพระธรรมุณหิศธาดา (สีขเรศ วุฑฺฒิสฺสโร) (สิ้นชีพิตักษัย 12 ธันวาคม พ.ศ. 2450)
* หม่อมเจ้าทัศนา (พ.ศ. 2399 – 22 กรกฎาคม พ.ศ. 2436)
* หม่อมเจ้านภา มีโอรส คือ
** หม่อมราชวงศ์จันทร์ มหากุล
* หม่อมเจ้าแดง (19 ตุลาคม พ.ศ. 2401 – ?)
* หม่อมเจ้านิล มหากุล
* หม่อมเจ้าใหญ่ มหากุล

## พระอิสริยยศ

* หม่อมเจ้าโต
* พระเจ้าหลานเธอ พระองค์เจ้าโต
* พระเจ้าลูกยาเธอ พระองค์เจ้าโต
* พระเจ้าน้องยาเธอ พระองค์เจ้าโต
* พระเจ้าน้องยาเธอ กรมหมื่นอินทรอมเรศ
* พระเจ้าพี่ยาเธอ กรมหมื่นอินทรอมเรศ
* พระเจ้าพี่ยาเธอ กรมหลวงมหิศวรินทรามเรศร์
* พระเจ้าบรมวงศ์เธอ กรมหลวงมหิศวรินทรามเรศร์

## อ้างอิง

*
*

หมวดหมู่:พระราชโอรสในรัชกาลที่ 2
หมวดหมู่:พระเจ้าบรมวงศ์เธอ ชั้น 2
หมวดหมู่:พระองค์เจ้าชาย
หมวดหมู่:กรมหลวง
หมวดหมู่:ราชสกุลมหากุล
รางวัลนักแสดง

thumb|ดิแอ็กเทอร์ รูปปั้นรางวัล
**รางวัลนักแสดง นำเสนอโดยแซก-อาฟทรา** () ซึ่งเคยใช้ชื่อ  **รางวัลของสมาคมนักแสดงภาพยนตร์และโทรทัศน์** () หรือ **แซกอวอร์ดส** () ตั้งแต่ปี 1995–2025 เป็นรางวัลภาพยนตร์ประจำปีที่จัดโดยสมาคมนักแสดงอาชีพกับสมาพันธ์ศิลปินวิทยุกระจายเสียงและวิทยุโทรทัศน์แห่งอเมริกา (แซก-อาฟทรา) เพื่อมอบรางวัลให้กับนักแสดงผู้มีผลงานโดดเด่น ทั้งในสาขาภาพยนตร์และโทรทัศน์

รางวัลนี้เป็นงานประกาศรางวัลใหญ่ของฮอลลีวูดมาตั้งแต่ปี 1995 โดยผู้ได้รับการเสนอชื่อเข้าชิงมาจากการสุ่มสมาชิกจำนวน 4,200 คนของสมาคมเป็นผู้ให้คะแนน จากสมาชิกทั้งหมด 120,000 คน (ข้อมูลปี 2007) งานประกาศรางวัลออกอากาศหลายปีทางช่องทีเอ็นที แต่ปัจจุบันออกอากาศทางช่อง ทีบีเอส

พิธีการมอบรางวัล ถ่ายทอดสดเมื่อ 25 กุมภาพันธ์ ค.ศ. 1995 จากสเตจ 12 สตูดิโอของยูนิเวอร์ซัล ส่วนครั้งที่สองถ่ายทอดสดจาก ซานตาโมนิกาซิวิกออดิทอเรียม ส่วนครั้งหลัง ๆ จัดที่ไชร์นเอกซ์โปซิชันเซนเตอร์ รูปปั้นรางวัลจะเรียกว่า "ดิแอ็กเทอร์" (The Actor) ส่วนนักแสดงที่ได้รางวัลครั้งแรกคือ บ็อบ โฮป

## อ้างอิง

หมวดหมู่:รางวัลภาพยนตร์
หมวดหมู่:รางวัลโทรทัศน์
จานดาวเคราะห์ก่อนเกิด

[thumb|200px|จานดาวเคราะห์ก่อนเกิด ใน[เนบิวลานายพราน]]

**จานดาวเคราะห์ก่อนเกิด** () คือแผ่นจานสสารระหว่างดาวอัดแน่นไปด้วยแก๊สที่หมุนวนไปรอบๆ ดาวฤกษ์ที่กำลังก่อตัวขึ้นใหม่ ซึ่งเรียกว่า ดาวฤกษ์ชนิด T Tauri หรือดาวเฮอร์บิก (Herbig) จานดาวเคราะห์ก่อนเกิดอาจเป็นจานพอกพูนมวลชนิดหนึ่ง เพราะสสารแก๊สอาจจะตกจากขอบจานด้านในเข้าไปบนพื้นผิวของดาวฤกษ์ได้ แต่กระบวนการทั้งสองนี้แตกต่างกันและไม่ควรนำมาใช้สับสนปนเปกัน

จานดาวเคราะห์ก่อนเกิดที่อยู่รอบดาวฤกษ์ T Tauri แตกต่างจากแผ่นจานที่อยู่รอบวัตถุโบราณชนิดอื่นในระบบดาวคู่ เนื่องจากความแตกต่างด้านขนาดและอุณหภูมิ จานดาวเคราะห์ก่อนเกิดมีรัศมีราว 1000 หน่วยดาราศาสตร์ และค่อนข้างเย็น มีเพียงเฉพาะส่วนในของแผ่นจานเท่านั้นจะมีอุณหภูมิสูงถึง 1000 เคลวิน

โดยทั่วไป ดาวฤกษ์ก่อนเกิดจะก่อตัวในเมฆโมเลกุลซึ่งมีโมเลกุลไฮโดรเจนดั้งเดิมอยู่เป็นจำนวนมาก เมื่อบางส่วนของเมฆโมเลกุลดำเนินไปถึงจุดวิกฤตของขนาด มวล หรือความหนาแน่น มันจะแตกสลายลงด้วยแรงโน้มถ่วงภายในของมันเอง เมฆที่แตกสลายลงนี้เรียกว่า เนบิวลาสุริยะ ซึ่งเป็นกลุ่มเมฆที่มีความหนาแน่นมากยิ่งขึ้น แก๊สที่เคยเคลื่อนที่แบบสะเปะสะปะจะเริ่มเคลื่อนไปตามทิศทางของโมเมนตัมเชิงมุมของเนบิวลานั้น การพยายามรักษาโมเมนตัมเชิงมุมไว้ทำให้มีการหมุนวนเพิ่มมากขึ้น และเนบิวลามีขนาดเล็กลง แต่อัดแน่นมากขึ้น กลายเป็นกลุ่มเมฆที่แบนลงคล้ายกับแผ่นพิซซา แล้วจึงกลายเป็นแผ่นจาน การแตกสลายครั้งแรกกินเวลาราว 100,000 ปี หลังจากนั้นอุณหภูมิพื้นผิวของดาวฤกษ์จึงเพิ่มขึ้นจนถึงระดับของดาวฤกษ์ในแถบลำดับหลัก เรียกดาวฤกษ์ในระดับนี้ว่า ดาวฤกษ์ T Tauri แก๊สจะพอกพูนไปบนดาวฤกษ์มากขึ้นเรื่อยๆ ไปตลอด 10 ล้านปีถัดไป ก่อนที่แผ่นจานจะสลายตัวหายไปหมด ซึ่งอาจเป็นผลจากแรงดันของลมสุริยะขับไล่มันไป แผ่นจานดาวเคราะห์ก่อนเกิดที่เก่าแก่ที่สุดเท่าที่ค้นพบมีอายุ 25 ล้านปี

## ดูเพิ่ม
* สมมุติฐานเนบิวลา
* กำเนิดและวิวัฒนาการของระบบสุริยะ

## อ้างอิง

หมวดหมู่:ระบบดาวเคราะห์
หมวดหมู่:ดาวเคราะห์นอกระบบ
หมวดหมู่:เนบิวลา
หมวดหมู่:จานรอบดาวฤกษ์
เดวิด ฟินเชอร์

**เดวิด ฟินเชอร์** (;  เกิด: 28 สิงหาคม ค.ศ. 1962 ที่เดนเวอร์ รัฐโคโลราโด; ชื่อเต็ม: **เดวิด ลีโอ ฟินเชอร์** (David Leo Fincher)) เป็นผู้กำกับภาพยนตร์ชาวอเมริกันที่มีชื่อเสียง

ฟินเชอร์ เกิดที่เมืองเดนเวอร์ ในรัฐโคโลราโด มีพ่อเป็นผู้สื่อข่าวของนิตยสารไลฟ์ และขณะเป็นนักเรียนชั้นมัธยมศึกษาตอนปลายเคยเป็นผู้ผลิตข่าวให้กับสถานทีโทรทัศน์ท้องถิ่น

ฟินเชอร์ เริ่มต้นงานในแวดวงภาพยนตร์ด้วยการเป็นผู้ช่วยผู้กำกับภาพจากภาพยนตร์ไตรภาคชุด *[[Star Wars]]* ในตอน *[[Return of the Jedi]]*  ในปี ค.ศ. 1983 ขณะอายุได้ 19 ปี และเป็นผู้กำกับมิวสิกวิดีโอให้กับมาดอนนา ศิลปินป๊อปหญิงชื่อดังระดับโลก ในหลายเพลง เช่น *Vogue*, *Express yourself*, *Oh Father* และยังเป็นผู้กำกับภาพยนตร์โฆษณาให้กับรองเท้ากีฬาไนกี้อีกด้วย ด้วยอายุเพียง 21 ปี  ก่อนจะเริ่มต้นงานภาพยนตร์จริง ๆ เมื่อปี ค.ศ. 1992 กับเรื่อง *[[Alien³]]* ขณะอายุเพียงแค่ 27 ปีเท่านั้น ซึ่งในขณะนั้นฟินเชอร์ถูกมองว่ายังอ่อนประสบการณ์ เนื่องจากเป็นภาพยนตร์ไซไฟสยองขวัญที่ใช้ทุนสร้างสูง ซ้ำยังมีข่าวคราวถึงความขัดแย้งภายในบริษัทผู้สร้างอีกด้วย แต่ซิกัวร์นีย์ วีเวอร์ นักแสดงนำหญิงในเรื่องกล่าวถึงฟินเชอร์ว่า เขาเป็นผู้กำกับที่อ่อนไหว และเข้าใจถึงสถานการณ์ เนื่องจากเธอต้องเผชิญกับความกดดันและความเครียดอย่างสูงระหว่างถ่ายทำ ทั้งต้องเปลือยกายนอนอยู่บนโต๊ะโดยมีผ้าคลุมเพียงผืนเดียว โดยที่ใส่คอนเทคเลนส์สีแดงที่หนาทึบอยู่เพื่อทำให้ดูเหมือนเลือดออกในตา ทำให้เธอมองอะไรไม่เห็นเหมือนคนตาบอด  และต้องเจอกับฝูงแมลงคลานไต่ยั้วเยี้ยไปมาตามลำตัว บางครั้งก็เข้าหูเข้าตา ทั้งยังต้องลืมตาและไม่ลืมบทพูดด้วย 

สไตล์การกำกับภาพยนตร์ของฟินเชอร์นั้นเป็นไปในลักษณะมืดทึมแต่ทันสมัย และเคยได้รับการเสนอชื่อเข้าชิงรางวัลออสการ์มาแล้ว ผลงานที่โดดเด่นได้แก่ *[[Seven (film)|Se7en]]*, *[[Fight Club (film)|Fight Club]]*, *[[Zodiac (film)|Zodiac]]* และ * [[The Curious Case of Benjamin Button (film)|The Curious Case of Benjamin Button]]* เป็นต้น

## ผลงาน
### ภาพยนตร์

### โทรทัศน์

## ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 12 เรื่องของ เดวิด ฟินเชอร์

16px  16px  

สีแดง  สีส้ม  สีเขียว  

$ 

## รางวัล
จำนวนรางวัลที่เข้าชิงและได้รับจากภาพยนตร์ของ เดวิด ฟินเชอร์

## อ้างอิง

## แหล่งข้อมูลอื่น
* 

หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:ผู้กำกับมิวสิกวิดีโอชาวอเมริกัน
หมวดหมู่:บุคคลจากเดนเวอร์
หมวดหมู่:บุคคลจากรัฐออริกอน
การสะท้อน (คณิตศาสตร์)

**การสะท้อน** () ต้องมีรูปต้นแบบที่ต้องการสะท้อนและเส้นสะท้อน (reflection line หรือ Mirror line) การสะท้อนรูปข้ามเส้นสะท้อนเสมือนกับการพลิกรูปข้ามเส้นสะท้อนหรือการดูเงา สะท้อนบนกระจกเงาที่วางบนเส้นสะท้อน การสะท้อนเป็นการแปลงที่มีการจับคู่กันระหว่างจุดแต่ละจุดบนรูปต้นแบบกับจุดแต่ละจุดบนรูปสะท้อน โดยที่

# รูปที่เกิดจากการสะท้อนมีขนาดและรูปร่างเช่นเดิม หรือกล่าวว่ารูปที่เกิดจากการสะท้อนเท่ากันทุกประการกับรูปเดิม
#เส้นสะท้อนจะแบ่งครึ่งและตั้งฉากกับส่วนของเส้นตรงที่เชื่อมระหว่างจุดแต่ละจุดบนรูปต้นแบบกับจุดแต่ละจุดบนรูปสะท้อนที่สมนัยกัน นั่นคือระยะระหว่างจุดต้นแบบและเส้นสะท้อนเท่ากับระยะระหว่างจุดสะท้อนและเส้นสะท้อน

หมวดหมู่:เรขาคณิต
เจมส์ บราวน์

**เจมส์ โจเซฟ บราวน์ จูเนียร์** () (3 พฤษภาคม ค.ศ. 1933 - 25 ธันวาคม ค.ศ. 2006) เป็นนักร้อง นักแสดง เอนเทอร์เทนเนอร์ ชาวอเมริกัน เป็นที่รู้จักในฐานะผู้มีอิทธิพลมากที่สุดคนหนึ่งในวงการเพลงฟังก์กี้ในคริสตวรรษที่ 20 ด้วยเอกลักษณ์ด้านน้ำเสียงและท่าเต้น

เขาเป็นนักร้อง นักแต่งเพลง นักเต้น หัวหน้าวง บราวน์เป็นผู้ขับเคลื่อนวงการเพลง เขาเป็นอิทธิพลให้กับศิลปินหลายศิลปิน และยังมีอิทธิพลต่อวงการเพลงป็อปแอฟริกัน อย่างเช่น แอฟโฟรบีต,  jùjú และ mbalax และยังเป็นต้นแบบของแนวเพลง โก-โก

บราวน์เริ่มในวงการเพลงในปี 1953 และมีชื่อเสียงในทศวรรษ 1950 และต้นทศวรรษ 1960 แต่ด้วยมีปัญหาหลายอย่างส่วนตัวจึงก้าวถอยไปบ้าง แต่เขาก็ยังมีผลงานเพลงฮิตในทุกทศวรรษจนถึงยุคทศวรรษ 1980 

ฉายาของบราวน์ เช่น Soul Brother Number One, Sex Machine, Mr. Dynamite, The Hardest Working Man in Show Business, The King of Funk, Minister of The New New Super Heavy Funk, Mr. Please Please Please Please Her, และ the Godfather of Soul

## อ้างอิง

หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:นักเปียโน
หมวดหมู่:ชาวอเมริกันเชื้อสายแอฟริกา
หมวดหมู่:ชาวอเมริกันเชื้อสายชนพื้นเมืองอเมริกัน
หมวดหมู่:โปรดิวเซอร์เพลงชาวอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากออกัสตา (รัฐจอร์เจีย)
หมวดหมู่:เสียชีวิตจากภาวะหัวใจล้มเหลว
หมวดหมู่:ผู้รอดชีวิตจากมะเร็ง
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
รายพระนามและชื่อผู้ได้รับพระราชทานปฐมจุลจอมเกล้า

**[[เครื่องราชอิสริยาภรณ์จุลจอมเกล้า]]** มีพระมหากษัตริย์ทรงเป็นประธานของเครื่องอิสริยาภรณ์ รวมทั้งทรงไว้ซึ่งพระราชอำนาจที่จะพระราชทานแก่ผู้ที่ทรงพระราชดำริเห็นสมควรและเรียกคืนเครื่องราชอิสริยาภรณ์นี้ได้ ปัจจุบัน *เครื่องราชอิสริยาภรณ์จุลจอมเกล้า ชั้น[[ปฐมจุลจอมเกล้า]]* แบ่งออกสำหรับพระราชทานฝ่ายหน้าจำนวน 30 สำรับ และฝ่ายในจำนวน 20 สำรับ นอกจากนี้ ยังสามารถพระราชทานแก่เจ้านายหรือผู้มีเกียรติจากต่างประเทศซึ่งไม่นับรวมกับจำนวนดังกล่าว

## มหาสวามิศราธิบดีแห่งเครื่องราชอิสริยาภรณ์
* พระบาทสมเด็จพระจุลจอมเกล้าเจ้าอยู่หัว
* พระบาทสมเด็จพระมงกุฎเกล้าเจ้าอยู่หัว
* พระบาทสมเด็จพระปกเกล้าเจ้าอยู่หัว

## ประธานแห่งเครื่องราชอิสริยาภรณ์
* พระบาทสมเด็จพระปรเมนทรมหาอานันทมหิดล พระอัฐมรามาธิบดินทร
*พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
*พระบาทสมเด็จพระวชิรเกล้าเจ้าอยู่หัว

## มหาสวามินีแห่งเครื่องราชอิสริยาภรณ์
* สมเด็จพระศรีพัชรินทราบรมราชินีนาถ พระบรมราชชนนีพันปีหลวง
* สมเด็จพระนางเจ้าอินทรศักดิศจี พระวรราชชายา (ถูกถอดออกจากตำแหน่งเมื่อวันที่ 15 กันยายน พ.ศ. 2468)
* สมเด็จพระนางเจ้ารำไพพรรณี พระบรมราชินี

## ผู้ได้รับพระราชทานปฐมจุลจอมเกล้า (ฝ่ายใน)

รายพระนามและชื่อสตรีที่ได้รับพระราชทานปฐมจุลจอมเกล้า **เป็นชั้นสูงสุดของเครื่องอิสริยาภรณ์จุลจอมเกล้าที่พระราชทานให้แก่ฝ่ายใน** 

 ยังทรงพระชนม์และยังมีชีวิตอยู่

### รัชสมัย[[พระบาทสมเด็จพระจุลจอมเกล้าเจ้าอยู่หัว]]

### รัชสมัย[[พระบาทสมเด็จพระมงกุฎเกล้าเจ้าอยู่หัว]]

### รัชสมัย[[พระบาทสมเด็จพระปกเกล้าเจ้าอยู่หัว]]

### รัชสมัย[[พระบาทสมเด็จพระปรเมนทรมหาอานันทมหิดล พระอัฐมรามาธิบดินทร]]

### รัชสมัย[[พระบาทสมเด็จพระมหาภูมิพลอดุลยเดชมหาราช บรมนาถบพิตร|พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร]]

### รัชสมัย[[พระบาทสมเด็จพระวชิรเกล้าเจ้าอยู่หัว]]

## ผู้ได้รับพระราชทานปฐมจุลจอมเกล้า (ฝ่ายหน้า)

  ยังทรงพระชนม์และยังมีชีวิตอยู่

### รัชสมัย[[พระบาทสมเด็จพระจุลจอมเกล้าเจ้าอยู่หัว]]

### รัชสมัย[[พระบาทสมเด็จพระมงกุฎเกล้าเจ้าอยู่หัว]]

### รัชสมัย[[พระบาทสมเด็จพระปกเกล้าเจ้าอยู่หัว]]

### รัชสมัย[[พระบาทสมเด็จพระปรเมนทรมหาอานันทมหิดล พระอัฐมรามาธิบดินทร]]

### รัชสมัย[[พระบาทสมเด็จพระมหาภูมิพลอดุลยเดชมหาราช บรมนาถบพิตร|พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร]]

### รัชสมัย[[พระบาทสมเด็จพระวชิรเกล้าเจ้าอยู่หัว]]

## ชาวต่างประเทศ

  ยังทรงพระชนม์และยังมีชีวิตอยู่

### ฝ่ายใน

### ฝ่ายหน้า

## อ้างอิง





### บรรณานุกรม
* สมเด็จฯ กรมพระยาดำรงราชานุภาพ, ตำนานเครื่องราชอิศริยาภรณ์สยาม, พระนคร, โสภณพิพรรฒธนากร, 2468. 

ผู้ได้รับเครื่องราชอิสริยาภรณ์ ป.จ.
หมวดหมู่:รายชื่อผู้ได้รับรางวัลในประเทศไทย
ภาษาเออดู

**ภาษาเออดู** มีผู้พูดทั้งหมด 495 คน อยู่ในเวียดนาม 301 คน (พ.ศ. 2542) ทางภาคเหนือ เป็นภาษาของชนกลุ่มน้อยในเวียดนาม พบในลาว 194 คน (พ.ศ. 2539) ในแขวงเชียงขวาง จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรเหนือ สาขาย่อยขมุ

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

อโดู
อโดู
พระยาดำรงแพทยาคุณ

**พระยาดำรงแพทยาคุณ** สามารถหมายถึง
* พระยาดำรงแพทยาคุณ (ฮวด วีระไวทยะ)
* พระยาดำรงแพทยาคุณ (ชื่น พุทธิแพทย์)

ดำรงแพทยาคุณ
ภาษาโอง

**ภาษาโอง** (Ong) หรือภาษาโตง ภาษาฮันโตง มีผู้พูด 10,300 คน (พ.ศ. 2543) ในประเทศลาว ในแขวงสาละวัน ใกล้เคียงกับภาษาอิร จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยกะตู

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
อโง
ภาษาดวน

**ภาษาดวน** มีผู้พูด 4,346 คน ในประเทศเวียดนามมี  2,000 (พ.ศ. 2524) ในจังหวัดกอนตุม ในลาวมี 2,346 คน (พ.ศ. 2543) ในแขวงอัตตะปือ ใกล้ชายแดนเวียดนาม  จัดอยู่ในตระกูลภาษาออสโตร-เอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

ดวน
ดวน
ภาษากะเดา

**ภาษากะเดา** (Khatu; ) หรือ**ภาษากะจัว** มีผู้พูดทั้งหมด 10,292 คน อยู่ในลาว 5,000 คน (พ.ศ. 2524) ทางภาคเหนือติดกับชายแดนจีน พบในจีน 5,292 คน (พ.ศ. 2543) ในยูนนานทางใต้ จัดอยู่ในตระกูลภาษาจีน-ทิเบต ตระกูลภาษาย่อยทิเบต-พม่า สาขาพม่า-โลโล สาขาย่อยโลโล เรียงประโยคแบบประธาน-กรรม-กริยา คำนามเป็นพยางค์คู่ คำอื่น ๆ เป็นพยางค์เดี่ยว มีเสียงวรรณยุกต์ 8 เสียง คำยืมส่วนใหญ่มาจากภาษาจีน

## อ้างอิง

## อ่านเพิ่ม

* 
* 
*  (Kaduo people of Laomiaozhai 老缪寨, Pingzhang Township 平掌乡, Xinping County)

กะเดา
กะเดา
วิลต์เชอร์

**วิลต์เชอร์ ** () เป็นเทศมณฑลในอังกฤษ สหราชอาณาจักรที่ตั้งอยู่ทางตะวันตกเฉียงใต้ของสหราชอาณาจักร ที่มีเขตแดนติดกับเทศมณฑลดอร์เซต, เทศมณฑลซอมเมอร์เซ็ท, เทศมณฑลแฮมป์เชอร์, เทศมณฑลกลอสเตอร์เชอร์, เทศมณฑลออกซฟอร์ดเชอร์ และเทศมณฑลบาร์กเชอร์ เทศมณฑลวิลท์เชอร์แบ่งการปกครองเป็นห้าแขวง: ซอลส์บรี, เวสต์วิลท์เชอร์, เค็นเน็ท, นอร์ธวิลท์เชอร์, และ สวินดัน โดยมีศูนย์กลางการปกครองตั้งอยู่ที่เมือง โทรบริดจ์ วิลท์เชอร์มีประชาชนรวมทั้งสิ้นประมาณ 642,000 คน มีพื้นที่ 1346 กิโลเมตร 2 

ลักษณะภูมิประเทศโดยทั่วไปเป็นเนินหินชอล์ก (Downland) สูงและหุบเขากว้าง ที่ราบซอลส์บรี (Salisbury Plain) ในเทศมณฑลนี้มีชื่อเสียงเพราะเป็นที่ตั้งของสโตนเฮนจ์และสิ่งสำคัญทางประวัติศาสตร์อื่น ๆ นอกจากนั้นก็ยังเป็นบริเวณที่ใช้ในการฝึกทหารของกองทัพอังกฤษ

เมืองสำคัญที่สุดของวิลท์เชอร์คือซอลส์บรีที่เป็นเมืองที่มีความสำคัญในประวัติศาสตร์อังกฤษและเป็นที่ตั้งของมหาวิหารซอลส์บรีและสถานที่น่าสนใจอื่น ๆ เช่น คฤหาสน์ลองลีต (Longleat), คฤหาสน์วิลตัน (Wilton House), คฤหาสน์สเตาเออร์เฮด (Stourhead) และแอบบีย์เลค็อก (Lacock Abbey)

## แหล่งข้อมูลอื่น

* เว็บไซต์อย่างเป็นทางการของเทศมณฑลวิลท์เชอร์ 

*
หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ
ณ ขณะรัก

**ณ ขณะรัก** หรือชื่ออื่นว่า **อะโมเมนต์อินจูน** () เป็นภาพยนตร์ไทย ออกฉายในประเทศไทยเมื่อ 12 กุมภาพันธ์ พ.ศ. 2552 ผลงานกำกับของ ณัฐพล วงศ์ตรีเนตรกุล นำแสดงโดย ชาคริต แย้มนาม, กฤษดา สุโกศล แคลปป์, เดือนเต็ม สาลิตุล, สินิทธา บุญยศักดิ์, นภัสกร มิตรเอม, สุเชาว์ พงษ์วิไล, มยุริญ ผ่องผุดพันธ์ และ ฮิโระ ซะโนะ ภาพยนตร์เรื่องนี้ได้รับเกียรติให้ฉายเปิดเทศกาลและฉายอย่างเป็นทางการครั้งแรกของโลกที่ “เทศกาลภาพยนตร์นานาชาติปูซาน ครั้งที่ 13” ประเทศเกาหลีใต้ เมื่อเดือนตุลาคม 2551 เนื้อหาของเรื่องเป็นเรื่องราวความรักและความสัมพันธ์ที่เคยพลาดของคน 6 คนที่ผ่านบทเพลงที่ทำให้พวกเขามาพบกัน โดยเป็นเหตุการณ์ 2 ห้วงเวลาในปี 2515 และ 2542 มีเพลงประกอบภาพยนตร์คือ เพลง "ความคิด" เนื้อร้อง-ทำนอง-ขับร้อง อภิวัชร์ เอื้อถาวรสุข 

ภาพยนตร์ทำรายได้ 5.62 ล้านบาท

## เรื่องย่อ
เรื่องราวความรักที่ดำเนินผ่าน 2 ขณะห้วงเวลาของปี พ.ศ. 2515 และ พ.ศ. 2542 
**ปกรณ์** (ชาคริต แย้มนาม) และ **พล** (นภัสกร มิตรเอม) พบว่าการใช้ชีวิตร่วมกันนั้นไม่ได้เป็นไปตามที่คาด ทั้งสองจึงตกลงที่จะแยกกันสักพัก และสัญญาว่าจะกลับมาเจอกันอีกครั้งที่สถานีรถไฟ
**อรัญญา** (เดือนเต็ม สาลิตุล) เดินทางไปหา **กรุง** (สุเชาว์ พงษ์วิไล) ผู้ชายที่เธอมั่นรักมาตลอด 30 ปี เธอมีคำถามมากมายที่จะถามเขา แต่ไม่รู้ว่าจะเริ่มต้นมันอย่างไร
สองสัปดาห์ก่อนการแต่งงาน **เจ้าสาว** (สินิทธา บุญยศักดิ์) พบว่าตัวเองได้อยู่ในสถานการณ์ที่ลำบากใจที่สุด เธอตกหลุมรักกับ **เพื่อนเจ้าบ่าว** (กฤษฎา สุโกศล แคลปป์) ซึ่งเขามีครอบครัวแล้ว พวกเขาทั้ง 6 คนต้องเผชิญกับความสัมพันธ์ที่ยากต่อการตัดสินใจ 

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* 

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2552
หมวดหมู่:ภาพยนตร์รักไทย
หมวดหมู่:ภาพยนตร์แอลจีบีทีไทย
หมวดหมู่:ภาพยนตร์โดยสหมงคลฟิล์ม
ภาษานุง

**ภาษานุง** () หรือ**ภาษานอง**, **ภาษาไทนุง**, **ภาษาผู้นุง** มีผู้พูดทั้งหมด 856,412 คน (พ.ศ. 2542) ในประเทศเวียดนาม ส่วนใหญ่อยู่ในจังหวัดกาวบั่งและจังหวัดหลั่งเซิน มีบางส่วนอยู่ในนครโฮจิมินห์และเมืองอื่น ๆ เป็นภาษาของชนกลุ่มน้อยในเวียดนาม มีผู้พูดภาษานี้อยู่ในลาวบ้างเล็กน้อย จัดอยู่ในตระกูลภาษาขร้า-ไท กลุ่มภาษากัม-ไท สาขาเบ-ไท สาขาย่อยไท-แสก ใกล้เคียงกับภาษาจ้วง เป็นคนละภาษากับภาษาจีนนุงหรือภาษาจีนกวางตุ้ง และภาษานุงหรือภาษานูที่อยู่ในภาษากลุ่มทิเบต-พม่า

## อ้างอิง

* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

หมวดหมู่:ภาษาในประเทศเวียดนาม
หมวดหมู่:ภาษาในประเทศลาว
หมวดหมู่:กลุ่มภาษาไท
พระเจ้าบรมวงศ์เธอ พระองค์เจ้าเรณู

**พระเจ้าบรมวงศ์เธอ พระองค์เจ้าเรณู** (พ.ศ. 2342 - *ไม่มีข้อมูล*) ประสูติเมื่อเดือน 8 ปีมะแม เอกศก จุลศักราช 1161 ตรงกับปี พ.ศ. 2342 เป็นพระราชโอรสพระองค์ที่ 26 ในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาบุนนาค ทรงเป็นต้นราชสกุลเรณุนันท์ สิ้นพระชนม์ในรัชกาลที่ 3

## พระโอรส-พระธิดา
*หม่อมเจ้าหญิงระทวย เรณุนันท์
*หม่อมเจ้าหญิงอรชร เรณุนันท์
*หม่อมเจ้าหญิงฉอ้อน เรณุนันท์
*หม่อมเจ้าหญิงหนูวิลิต เรณุนันท์
*หม่อมเจ้าหญิงชัชวาลย์ เรณุนันท์
*หม่อมเจ้าหญิงไม่ปรากฏพระนาม
*หม่อมเจ้าหญิงไม่ปรากฏพระนาม
*หม่อมเจ้าหญิงไม่ปรากฏพระนาม
*หม่อมเจ้าหญิงเล็ก เรณุนันท์
*หม่อมเจ้าชายสัตบุษ เรณุนันท์ (สิ้นชีพิตักษัยเมื่อวันที่ 14 มกราคม พ.ศ. 2428) มีธิดา คือ 
**หม่อมราชวงศ์หญิงนาน เรณุนันท์ สมรสกับขุนแผลงสรศาสตร์ (หม่อมราชวงศ์สุภาพ อิศรางกูร) โอรสในหม่อมเจ้าโสภณ อิศรางกูร โดยมีบุตรธิดา 6 คน ได้แก่ (1) รองอำมาตย์โท ขุนทัณฑการวินิจ (ม.ล.ถวิล อิศรางกูร) (2) ม.ล.ปลั่ง อิศรางกูร (3) ม.ล.เปล่ง อิศรางกูร (4) ม.ล.ปิ๋ว อิศรางกูร (5) รองเสวกเอก จ่าห้าวยุทธการ (ม.ล.สวาสดิ์ อิศรางกูร) และ (6) ม.ล.ปลื้ม อิศรางกูร
**ม.ล.ปิ๋ว อิศรางกูร สมรสกับ รองเสวกโท โชติ อาจผดุง มีธิดาและบุตร รวม 2 คน ได้แก่ ประชุมศรี อาจผดุง และ ร.ต.ท.บุญสม อาจผดุง 
**ประชุมศรี อาจผดุง สมรสกับ นายเกษม เล่ห์หลีกภัย มีธิดาและบุตร รวม 3 คน ได้แก่ (1) สุภาวดี เล่ห์หลีกภัย (2) ปิยะกุล ดิลกคุณานันท์ (เสียชีวิตแล้ว) และ (3) อุดมศักดิ์ เล่ห์หลีกภัย (เสียชีวิตแล้ว)
*หม่อมเจ้าชายน้อย เรณุนันท์ (ประสูติก่อน พ.ศ. 2396 พระราชทานเพลิง ณ วัดสระเกศ เมื่อวันที่ 11 เมษายน พ.ศ. 2452) 
*หม่อมเจ้าหญิงแห เรณุนันท์ (ประสูติ พ.ศ. 2385 สิ้นชีพิตักษัยเมื่อวันที่ 20 กันยายน พ.ศ. 2469 พระราชทานเพลิง ณ วัดสระเกศ เมื่อวันที่ 20 กันยายน พ.ศ. 2469)
*หม่อมเจ้าชายศิรินารถ เรณุนันท์ 
*หม่อมเจ้าหญิงปุก เรณุนันท์ (สิ้นชีพิตักษัยเมื่อวันที่ 29 เมษายน พ.ศ. 2440)
*หม่อมเจ้าหญิงเจริญเนตร เรณุนันท์ (พระราชทานเพลิง ณ วัดสระเกศ เมื่อวันที่ 20 มีนาคม พ.ศ. 2470)
*หม่อมเจ้าชายอนันต์ เรณุนันท์ เสกสมรสกับ หม่อมหลวงแดง นรินทรางกูร

## อ้างอิง
*
*

หมวดหมู่:บุคคลที่เกิดในปี พ.ศ. 2342
รเณู
รเณู
รเณู
หมวดหมู่:บุคคลที่ยังไม่ทราบปีที่เสียชีวิต
สถานีรถไฟเชียงใหม่

**สถานีรถไฟเชียงใหม่** () ตั้งอยู่ที่ ถนนเจริญเมือง ตำบลวัดเกต อำเภอเมืองเชียงใหม่ จังหวัดเชียงใหม่ อยู่ห่างจากสถานีรถไฟกรุงเทพเป็นระยะทาง 751.424 กิโลเมตร เป็นสถานีรถไฟปลายทางชั้น 1 ของทางรถไฟสายเหนือ ใช้สัญญาณแบบ ตัวย่อของสถานีคือ ชม.

## ประวัติ
สถานีรถไฟเชียงใหม่ก่อสร้างขึ้นในสมัยรัชกาลที่ 6 และเปิดเดินรถครั้งแรกเมื่อวันที่ 1 มกราคม พ.ศ. 2464 โดยเส้นทางช่วงปางยาง - อุโมงค์ขุนตาน - เชียงใหม่ ซึ่งมีระยะทาง 72 กิโลเมตร และเป็นส่วนหนึ่งของทางรถไฟสายเหนือ มีพระเจ้าบรมวงศ์เธอ พระองค์เจ้าบุรฉัตรไชยากร กรมพระกำแพงเพชรอัครโยธิน เป็นผู้บัญชาการ และมีนายช่างชาวเยอรมัน เอมิล ไอเซนโฮเฟอร์ เป็นผู้ควบคุมการก่อสร้าง

หลังจากที่ทางรถไฟสายเหนือสร้างมาถึงเชียงใหม่ ทำให้การเดินทางจากกรุงเทพขึ้นมาเชียงใหม่ใช้เวลาไม่นานเหมือนแต่ก่อน ผู้คนจำนวนมากหันมาใช้บริการของรถไฟจึงทำให้แต่ละขบวนแออัดไปด้วยผู้โดยสาร จนบางครั้งต้องออกแรงปีนขึ้นไปนั่งบนหลังคาก็มี หลังจากนั้นทางมณฑลพายัพจึงได้สร้างสถานีรถไฟประจำเชียงใหม่ขึ้น ชาวบ้านเรียกสถานีนี้ว่า “สถานีป๋ายราง” หมายถึงที่สิ้นสุดของรางรถไฟ หลังการก่อสร้างสถานีรถไฟเชียงใหม่เสร็จก็ได้มีพิธีเปิดทำการเดินรถไฟสายเหนือขึ้นเมื่อวันที่ 1 มกราคม พ.ศ. 2464

อาคารสถานีรถไฟเชียงใหม่หลังแรก สร้างเป็นอาคารคอนกรีตเสริมเหล็กชั้นเดียว ถือได้ว่าเป็นอาคารที่สวยงามมาก เพราะเป็นประตูผ่านเข้าออกระหว่างเชียงใหม่กับต่างจังหวัดที่มีคนใช้กันมากที่สุด สถานีรถไฟเชียงใหม่หลังแรกนี้เคยถูกใช้เป็นที่รับเสด็จ ฯ พระบาทสมเด็จพระปกเกล้าเจ้าอยู่หัว รัชกาลที่ 7 และสมเด็จพระนางเจ้ารำไพพรรณี พระบรมราชินี เมื่อครั้งเสด็จพระราชดำเนินประพาสมณฑลพายัพ

ในสมัยสงครามโลกครั้งที่ 2 สถานีรถไฟเชียงใหม่หลังนี้ ถูกเครื่องบินของฝ่ายสัมพันธมิตรทิ้งระเบิดพังพินาศไปพร้อมกับชีวิตคนนับร้อย รวมทั้งอาคารบ้านเรือน โกดังเก็บสินค้าที่อยู่ในบริเวณใกล้เคียงราบเรียบไปหมดเมื่อวันที่ 21 ธันวาคม พ.ศ. 2486 หลังจากสถานีเชียงใหม่ถูกระเบิด ทางราชการต้องประกาศงดใช้สถานีรถไฟแห่งนี้ไปหลายปี ผู้โดยสารที่เดินทางโดยรถไฟต้องไปขึ้นลงที่สถานีป่าเส้า จังหวัดลำพูนแทน ต่อมาเมื่อสงครามสงบแล้วจึงได้สร้างสถานีรถไฟขึ้นมาใหม่ในที่เดิมในปี พ.ศ. 2488 และเปิดอีกครั้งในปี พ.ศ. 2491 และใช้มาจนถึงปัจจุบัน 

## ตารางเวลาการเดินรถ

### เที่ยวไป

### เที่ยวกลับ

## แผนผังสถานี

## อ้างอิง

## แหล่งข้อมูลอื่น

เชียงใหม่
หมวดหมู่:โครงสร้างพื้นฐานด้านการขนส่งในอำเภอเมืองเชียงใหม่
หมวดหมู่:สถานีรถไฟในสยามที่เปิดทำการในปี พ.ศ. 2465
สมเด็จพระเจ้าบรมวงศ์เธอ เจ้าฟ้าอาภรณ์

**สมเด็จพระเจ้าบรมวงศ์เธอ เจ้าฟ้าอาภรณ์** (19 เมษายน พ.ศ. 2359 - พ.ศ. 2391) เป็นพระราชโอรสในพระบาทสมเด็จพระพุทธเลิศหล้านภาลัย กับสมเด็จพระเจ้าบรมวงศ์เธอ เจ้าฟ้ากุณฑลทิพยวดี ประสูติเมื่อวันศุกร์ เดือน 5 แรม 7 ค่ำ ปีชวด อัฐศก จ.ศ. 1178 ตรงกับวันที่ 19 เมษายน พ.ศ. 2359 ทรงกำกับกรมพระคชบาลในพระบาทสมเด็จพระนั่งเกล้าเจ้าอยู่หัว เป็นต้นราชสกุลอาภรณ์กุล

ภายหลังปลายรัชกาลที่ 3 เกิดเรื่องกรมหลวงรักษ์รณเรศ สมเด็จพระเจ้าบรมวงศ์เธอ เจ้าฟ้าอาภรณ์ จึงทรงพัวพันด้วยและทรงถูกจองจำและสิ้นพระชนม์ด้วยพระโรคอหิวาตกโรค เมื่อปีวอก จุลศักราช 1210 ตรงกับปี พ.ศ. 2391 สิริพระชันษา 32 ปี

## พระโอรส-พระธิดา
*หม่อมเจ้าชายใหญ่ อาภรณ์กุล
*หม่อมเจ้าชายวงศ์ อาภรณ์กุล (ประสูติ พ.ศ. 2384)
*หม่อมเจ้าชายเป๋า อาภรณ์กุล (พ.ศ. 2385 – 27 ตุลาคม พ.ศ. 2421)
*หม่อมเจ้าชายเนตร อาภรณ์กุล (7 สิงหาคม พ.ศ. 2388 – 31 สิงหาคม พ.ศ. 2456)
*หม่อมเจ้าชายเผือก อาภรณ์กุล (พ.ศ. 2388 – 6 เมษายน พ.ศ. 2449)
*หม่อมเจ้าชายข้อ อาภรณ์กุล
*หม่อมเจ้าชายหนูเล็ก อาภรณ์กุล
*หม่อมเจ้าหญิงแหวว อาภรณ์กุล
*หม่อมเจ้าหญิงหนู อาภรณ์กุล

## พระเกียรติยศ

### พระอิสริยยศ

* สมเด็จพระเจ้าลูกยาเธอ เจ้าฟ้าอาภรณ์ (19 เมษายน พ.ศ. 2359 - 21 กรกฎาคม พ.ศ. 2367)
* สมเด็จพระเจ้าน้องยาเธอ เจ้าฟ้าอาภรณ์ (21 กรกฎาคม พ.ศ. 2367 - พ.ศ. 2391)
**ภายหลังสิ้นพระชนม์**
* สมเด็จพระเจ้าบรมวงศ์เธอ เจ้าฟ้าอาภรณ์ (1 ตุลาคม พ.ศ. 2411)

## พงศาวลี



## อ้างอิง
*
*

หมวดหมู่:เจ้าฟ้าชาย
หมวดหมู่:ชาวไทยเชื้อสายลาว
หมวดหมู่:เสียชีวิตจากอหิวาตกโรค
การลงมติเลือกนายกรัฐมนตรีไทย มกราคม พ.ศ. 2551

**การลงมติเลือกนายกรัฐมนตรีไทย มกราคม พ.ศ. 2551** เป็นการลงมติของสภาผู้แทนราษฎร เมื่อวันที่ 28 มกราคม พ.ศ. 2551 หลังจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เพื่อเลือกนายกรัฐมนตรี หลังจากที่พลเอก สุรยุทธ์ จุลานนท์ นายกรัฐมนตรีจากการรัฐประหารโดยคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ดำรงตำแหน่งครบวาระตามรัฐธรรมนูญ

โดย ยงยุทธ ติยะไพรัช ประธานสภาผู้แทนราษฎร เปิดสภาเพื่อเลือกนายกรัฐมนตรีคนใหม่ โดยจะเปิดโอกาสให้ สส. เสนอชื่อบุคคลมี่เหมาะสมเข้าดำรงตำแหน่งนายกรัฐมนตรี โดยต้องมี สส. รับรองไม่น้อยกว่า 1 ใน 5 ของจำนวน สส.ทั้งหมด หรือประมาณ 96 คน โดยขั้นตอนการลงคะแนนจะเป็นแบบเปิดเผย ขานชื่อตามลำดับตัวอักษร ก-ฮ

## ชื่อบุคคลที่ได้รับเสนอเป็นนายกรัฐมนตรี

## การลงมติ
นายแพทย์ สุรพงษ์ สืบวงศ์ลี สส. สัดส่วน พรรคพลังประชาชน ได้เสนอชื่อ สมัคร สุนทรเวช หัวหน้าพรรคพลังประชาชน เป็นนายกรัฐมนตรีคนที่ 25 ของประเทศไทย จากนั้น ชำนิ ศักดิเศรษฐ์ สส. สัดส่วน พรรคประชาธิปัตย์ ได้เสนอชื่อ อภิสิทธิ์ เวชชาชีวะ หัวหน้าพรรคประชาธิปัตย์ เป็นนายกรัฐมนตรีคนที่ 25 ของประเทศไทย

ในการลงมติ สส.กลุ่มสัจจานุภาพทั้ง 4 คน ประกอบด้วย แวมาฮาดี แวดาโอะ สส.นราธิวาส, นิมุคตาร์ วาบา สส.ปัตตานี, ยุซรี ซูสารอ สส.ปัตตานี, และมานพ ปัตนวงศ์ สส.ระบบสัดส่วนกลุ่ม 8 ที่ก่อนหน้านี้มีกระแสข่าวว่าขอให้พรรคเพื่อแผ่นดินได้โควตารัฐมนตรี 4 ที่ ไม่เช่นนั้นจะโหวตสวนมติพรรคนั้น ได้เลือกสมัคร

ส่วนบรรหาร ศิลปอาชา หัวหน้าพรรคชาติไทย ลุกขึ้นยืนแล้วเงียบไปสักครู่ ก่อนจะกล่าวว่า "นายสมัคร สุนทรเวช" ยงยุทธ ติยะไพรัช ประธานสภาผู้แทนราษฎร ของดออกเสียง เช่นเดียวกับสมัครที่งดออกเสียง สำหรับอภิสิทธิ์ เวชชาชีวะก็งดออกเสียงเช่นกัน

ในระหว่างการออกเสียงอยู่นั้น สมัครเดินออกไปจากห้องประชุม โดยเดินไปรับประทานอาหาร สั่งข้าวกับแกงเหลือง และผัดหน่อไม้ฝรั่งใส่กุ้ง ในราคาจานละ 20 บาท โดยมีสื่อมวลชนติดตามทำข่าวอย่างใกล้ขิด ทำใหสมัครกล่าวอย่างอารมณ์ดีว่า ถ้าเป็นเช่นนี้ทุกวันจะทำให้ขาดความเป็นส่วนตัว รู้สึกไม่สบายใจพร้อมยืนยันแม้จะเป็นนายกรัฐมนตรีก็จะปฏิบัติตัวตามปกติ

## ผลการลงมติ
ภายหลังเสร็จสิ้นการลงคะแนน ยงยุทธ ติยะไพรัช ประธานสภาผู้แทนราษฎร ได้ประกาศผลการนับคะแนนเลือกนายกรัฐมนตรีว่า สมัคร สุนทรเวช หัวหน้าพรรคพลังประชาชน ได้รับความเห็นชอบ จำนวน 310 คะแนน ส่วนอภิสิทธิ์ เวชชาชีวะ หัวหน้าพรรคประชาธิปัตย์ ได้รับความเห็นชอบ 163 คะแนน และมีสมาชิกสภาผู้แทนราษฎรงดออกเสียง 3 คะแนน (คือ สมัคร สุนทรเวช, อภิสิทธิ์ เวชชาชีวะ และ ยงยุทธ ติยะไพรัช) จึงถือได้ว่าสมัคร สุนทรเวช ได้รับคะแนนเสียงมากกว่ากึ่งหนึ่งของจำนวนสมาชิกทั้งหมดเท่าที่มีอยู่ของสภาแล้ว จึงถือได้ว่าได้รับความเห็นชอบตามมติของสภาให้ดำรงตำแหน่งนายกรัฐมนตรี

## อ้างอิง

*01
หมวดหมู่:เหตุการณ์ในประเทศไทยในเดือนมกราคม พ.ศ. 2551
หมวดหมู่:สมัคร สุนทรเวช
เพลงสรรเสริญสาธารณรัฐอะดีเกยา

**เพลงสรรเสริญ[[สาธารณรัฐอะดีเกยา]]** (อะดีเกยา: Адыге Республикэм и Гимн, ) เป็นชื่อของเพลงชาติสาธารณรัฐอะดีเกยาแห่งสหพันธรัฐรัสเซีย ประพันธ์คำร้องโดยอิซฮาก ชูมาโฟวิช มาชบาช (Iskhak Shumafovich Mashbash) ทำนองโดย อูมาร์ คาซิโซวิช ทคาบิซิมอฟ (Umar Khatsitsovich Tkhabisimov) เพลงดังกล่าวนี้ได้ผ่านการรับรองโดยสภาสูงสุดแห่งสาธารณรัฐอะดีเกยาเมื่อวันที่ 25 มีนาคม ค.ศ. 1992 ซึ่งการผ่านมติดังกล่าวนับเป็นมติลำดับแรกๆ ของสาธารณรัฐที่มีการจัดตั้งขึ้นหลังการล่มสลายของสหภาพโซเวียต

## บทร้อง
### ภาษาอะดีเกยา

### [[ภาษารัสเซีย]]

### คำแปลภาษาไทย
ดินแดนแห่งอาดิเกีย หัวใจของประเทศที่ข้ารัก
จิตวิญญาณของเรา ขอให้มีชีวิตอยู่
ขอให้คำมั่นสัญญาเสมอไป
ในครอบครัวอันปึกแผ่นของประชาชน

*ร้องประสานเสียง*:
ไปในสิ่งที่ดี เดินต่อไป,
สาธารณรัฐ – บ้านของเรามีความสุข
ลุกขึ้น กางปีก
สาธารณรัฐ – ความฝันสูงสุดของเรา
เพิ่มราศีจากประชาเป็นของท่าน

หนึ่งในสถานที่ดีของโลก
โดยบรรพบุรุษเลือกสรรของเรา
ทั้งความกล้าหาญ ทั้งความอดทน
ส่งมองหลายทศวรรษซึ่งกันและกัน

*ร้องประสานเสียง*

ภาระของเจ้าทั้งมวลเป็นผู้อยู่เบื้องหลัง
ดวงอาทิตย์ของท่านอยู่เหนือของท่าน
ท่าน ส่วนหนึ่งของรัสเซียอันรุ่งโรจน์
และในใจนั้นของท่านมีอิสระ

*ร้องประสานเสียง*

ขณะที่เรามีชีวิตอยู่ – นิรันดร์
แผ่นดินจะอยู่ในใจของเรา
และจะเป็นนิรันดร์สำหรับเรา
ทั้งพื้นดวงสุริยาและนภา

*ร้องประสานเสียง*

## อ้างอิง

## แหล่งข้อมูลอื่น
* เพลงประจำสาธารณรัฐอะดีเกยา (ขับร้องภาษาอะดีเกยา) 
* เพลงประจำสาธารณรัฐอะดีเกยา (ขับร้องภาษารัสเซีย) 
*  เพลงประจำสาธารณรัฐอะดีเกยา (บรรเลง)

หมวดหมู่:เพลงชาติ
เจ้าจอมมารดาเหม ในรัชกาลที่ 5

**เจ้าจอมมารดาเหม** (21 กันยายน พ.ศ. 2407 – 9 กรกฎาคม พ.ศ. 2474) เจ้าจอมมารดาในพระบาทสมเด็จพระจุลจอมเกล้าเจ้าอยู่หัว เป็นพระมารดาของพระองค์เจ้าชายหนึ่งพระองค์ (ไม่ประสูติเป็นพระองค์) และพระองค์เจ้าหญิงเหมวดี ท่านเป็นผู้รักการดนตรี และได้สนิทสนมกับเจ้าดารารัศมี พระราชชายาเป็นพิเศษ

เจ้าจอมมารดาเหมเป็นธิดาคนโตของพระยาธรรมสารนิติวิชิตภักดี (พลับ อมาตยกุล) และท่านขรัวยายแสงเกิดในสมัยรัชกาลที่ 4 ที่บ้านหน้าวัดราชบูรณะ (วัดเลียบ) เมื่อวันพุธ แรม 6 ค่ำ เดือน 10 ปีชวด ตรงกับวันที่ 21 กันยายน พ.ศ. 2407 มีน้องชาย 2 คน น้องสาว 1 คน 

เจ้าจอมมารดาเหมได้เรียนหนังสือที่บ้านจนอ่านออกเขียนได้ ประกอบกับที่บ้านเป็นที่อยู่ของตระกูลใหญ่ จึงมีพี่น้องชายหญิงรุ่นราวคราวเดียวกันหลายคน และมีญาติที่เชี่ยวชาญการเล่นดนตรีไทยหลายคน เช่น พระยาธรรมสารนิติพิพิธภักดี (ตาด อมาตยกุล) มีศักดิ์เป็นอา เชี่ยวชาญซอสามสาย บุตรของพระยาธรรมสารนิติพิพิธภักดี ชื่อประคอง อมาตยกุล มีศักดิ์เป็นลูกพี่ลูกน้อง ก็เชี่ยวชาญซอสามสาย และบุตรสาวของพระยากษาปนกิจโกศล (โหมด อมาตยกุล) ชื่อสังวาลย์ อมาตยกุล มีศักดิ์เป็นลูกพี่ลูกน้อง ก็เชี่ยวชาญกระจับปี่ ท่านจึงคุ้นเคยกับดนตรีไทย การขับร้อง และร่วมวงเครื่องสายมาตั้งแต่เด็ก

เมื่ออายุ 12 ปี บิดาก็ได้นำท่านไปฝากถวายตัวในวัง พร้อมกับน้องสาวชื่อประคอง ไว้กับท้าวทรงกันดาล (วรรณ อมาตยกุล) ผู้บังคับการพระคลังฝ่ายใน ซึ่งมีศักดิ์เป็นอา และเป็น ท่านและน้องสาวได้เรียนวิชาของกุลสตรี คือ การช่างฝีมือ และการขับร้อง จนสามารถร้องเพลงตับมโหรีโบราณได้ดี ได้ร้องเป็นต้นเสียเพราะแม่นเพลง ได้รับการฝึกหัดให้บรรเลงมโหรีเครื่องสี่และมโหรีเครื่องหกตามแบบอยุธยา พร้อมทั้งเรียนวิชาหมอนวดและปรุงน้ำอบไทย  

เจ้าจอมมารดาเหมได้ถวายตัวเป็นข้าราชการฝ่ายใน และได้เป็นเจ้าจอมเมื่ออายุ 14 ปี ได้ร่วมทำงานมโหรีฝ่ายใน บรรเลงมโหรีเครื่องสี่ ถวายแด่พระเจ้าอยู่หัวในยามทรงว่างพระราชธุระ ในเวลากลางคืน ท่านได้ถวายตัวอยู่งานพร้อมกับน้องสาว คือเจ้าจอมประคอง และ เจ้าจอมสังวาลย์ และได้เพื่อนเจ้าจอมรุ่นเดียวกันอีกคนหนึ่ง คือเจ้าจอมมารดาวาด ร่วมบรรเลงมโหรีเครื่องสี่ ประกอบด้วย
*เจ้าจอมประคอง - ซอสามสาย
*เจ้าจอมสังวาลย์ - กระจับปี่
*เจ้าจอมมารดาเหม - ขับร้องและตีเครื่องประกอบจังหวะ
*เจ้าจอมมารดาวาด - ขับร้องและตีเครื่องประกอบจังหวะ

วงมโหรีเครื่องสี่ฝ่ายในนี้ ได้ยกเลิกไปเมื่อเจ้าจอมมารดาวาดมีครรภ์ และให้ประสูติพระองค์เจ้า คือ กรมพระกำแพงเพชรอัครโยธิน และเจ้าจอมมารดาเหมก็มีพระองค์เจ้าเหมวดี 

เจ้าจอมมารดาเหมให้ประสูติพระราชโอรสพระองค์หนึ่ง แต่สิ้นพระชนม์ก่อนครบกำหนดประสูติ ต่อมาจึงประสูติพระราชธิดา คือ พระองค์เจ้าหญิงมัณฑนาภาวดี ต่อมาพระบาทสมเด็จพระจุลจอมเกล้าเจ้าอยู่หัวพระราชทานพระนามใหม่เป็นพระองค์เจ้าหญิงเหมวดี 

ประมาณ พ.ศ. 2450–2451 ท่านได้ป่วยเป็นโรคมะเร็งเต้านม และยินยอมให้แพทย์ฝรั่งผ่าตัด นับเป็นสตรีไทยคนแรกที่สามารถรักษามะเร็งที่เต้านมเป็นผลสำเร็จ 

เจ้าจอมมารดาเหมถึงแก่อสัญกรรมด้วยโรคเนื้องอกในปาก ณ ตำหนักใน สวนสุนันทา เมื่อวันที่ 9 กรกฎาคม พ.ศ. 2474 เวลา 06:47 น. ขณะมีอายุได้ 67 ปี ต่อมาในเวลา 17:30 น. วันเดียวกัน สมเด็จพระเจ้าพี่ยาเธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต เสด็จพระราชทานน้ำหลวงอาบศพ

## เครื่องราชอิสริยาภรณ์

## พงศาวลี



## อ้างอิง

หมวดหมู่:พระภรรยาในรัชกาลที่ 5
หมวดหมู่:บุคคลที่เกิดในปี  พ.ศ.  2407
หมวดหมู่:บุคคลที่เสียชีวิตในปี  พ.ศ.  2474
หมวดหมู่:เจ้าจอมมารดา
หมวดหมู่:นักดนตรีชาวไทย
หมวดหมู่:สกุลอมาตยกุล
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.2‎
ยุโรป (เพลงชาติ)

เพลงชาติ สาธารณรัฐคอซอวอ () มีชื่อว่า **ยุโรป (Europe)** เพลงนี้เป็นเพลงชาติที่มีแต่ทำนอง ไม่มีบทร้องประกอบ (เหมือนกับเพลงชาติสเปน , ซานมารีโน และ บอสเนียและเฮอร์เซโกวีนา) ประพันธ์โดย เมนดี เมงจีกี (Mendi Mengjiqi) เพลงนี้ได้รับการคัดเลือกให้เป็นเพลงชาติคอซอวอเมื่อวันที่ 11 มิถุนายน พ.ศ. 2551 จากการลงมติของสมาชิกสภาแห่งชาติคอซอวอ โดยมีคะแนเสียงสนับสนุน 72 เสียง คัดค้าน 15 เสียง และและงดออกเสียง 5 เสียง  เหตุที่เพลงนี้ได้รับเลือก คือ เนื้อหาในเพลงไม่ได้กล่าวถึงกลุ่มชาติพันธุ์กลุ่มใดกลุ่มหนึ่งในประเทศโดยเฉพาะ

## การประกวดเพลงชาติ
วันที่ 12 มีนาคม พ.ศ. 2551 กลุ่นคนในประเทศคอซอวอได้ประกาศให้มีการประกวดเพลงชาติ ในหนังสือพิมพ์ **ปริสตินา** (Pristina) และเว็บไซต์ชุมชนคอซอวออย่างเป็นทางการ ข้อบังคับในการประกวดประกอบไปด้วย
* ควรจะมีองค์ประกอบซึ่งมองเห็นความแตกต่างได้ ควรจะมีความเป็นหนึ่งเดียว และไม่ได้ลอกหรือดัดแปลงมาจากเพลงอื่นใด
* มีความยาวตั้งแต่ 30 ถึง 60 วินาที
* ประกอบไปด้วยเนื้อหาของเพลงที่ใช้ภาษาประจำชาติคอซอวอ ซึ่งต้องมีความเป็นกลาง อย่างไรก็ตามในการประกวดจริงนั้นไม่ได้ใช้การมีเนื้อร้องในการพิจารณา โดยเห็นว่าเป็นการยากที่จะเลือกเนื้อเพลง เนื่องจากประชากรส่วนใหญ่ในคอซอวอ เป็นชาวอาเบเนีย รองลงมาคือชาวเซิร์บ (Serb) รัฐบาลเห็นว่าในเพลงชาติไม่ควรมีการแบ่งแยกเชื้อชาติ หรือมีการประกาศแถลงการณ์ต่างๆ ทางการเมือง เช่นเดียวกับการออกแบบธงชาติ ซึ่งตัดสินได้ยากมาก
* จะต้องส่งเข้าประกวดภายในวันที่ 31 มีนาคม พ.ศ. 2551
* ผู้ที่ชนะการประกวดจะได้รับเงินรางวัล 10,000 ยูโร อันดับที่สองและสาม จะได้ 7,000 ยูโร และ 5,000 ยูโร ตามลำดับ

## เนื้อเพลงโดยพฤตินัย

## หมายเหตุ

## อ้างอิง

หมวดหมู่:เพลงชาติ
เบตตี เพจ

**เบตตี เพจ** (22 เมษายน ค.ศ. 1928 - 11 ธันวาคม ค.ศ. 2008) นางแบบชาวอเมริกัน มีชื่อเสียงในช่วงทศวรรษ 1950 จากการถ่ายแบบโปสเตอร์พิน-อัพ ในชุดเซ็กซี่ และชุดหนัง นอกจากนี้เธอยังเป็นนางแบบหน้ากลาง (เพลย์เมท) คนแรกของนิตยสารเพลย์บอย

## อ้างอิง

## แหล่งข้อมูลอื่น
* Official Site of Bettie Page
* 
* Who Is the Real Bettie Page? 
* Hips, lips & tits...it's BETTIE PAGE! 
* thebettiepage.com - Web guide to Bettie Page

หมวดหมู่:นางแบบอเมริกัน
โพรเจสเทอเรกซ์

**โพรเจสเทอเรกซ์** () คือชื่อของยาสำหรับใช้ข่มขืนซึ่งไม่มีอยู่จริง  เป็นเพียงเรื่องแต่งขึ้น ข่าวลวงนี้เริ่มมีการเผยแพร่ทางอีเมลและอินเทอร์เน็ตตั้งแต่ปี พ.ศ. 2542 ยาชื่อนี้หรือยาที่มีคุณสมบัติเช่นนี้ไม่มีอยู่จริง เรื่องเล่าที่เกี่ยวข้องกันก็ไม่เคยมีหลักฐานว่าเกิดขึ้นจริง

## อ้างอิง

หมวดหมู่:ยา
หมวดหมู่:ข่าวลวงบนอินเทอร์เน็ต
มหาวิทยาลัยแม่โจ้-แพร่ เฉลิมพระเกียรติ

**มหาวิทยาลัยแม่โจ้-แพร่ เฉลิมพระเกียรติ** เป็นสถานศึกษาในสังกัดมหาวิทยาลัยแม่โจ้ ก่อตั้งขึ้นในปี พ.ศ. 2542 ตั้งอยู่ที่ 17 หมู่ 3 ถนนยันตรกิจโกศล ตำบลแม่ทราย อำเภอร้องกวาง จังหวัดแพร่ ในปีการศึกษา 2555 มีจำนวนนักศึกษาทั้งสิ้น 1,851 คน

## ประวัติ

ปี พ.ศ. 2538 **[[มหาวิทยาลัยแม่โจ้]]** ได้ดำเนินการขยายพื้นที่การศึกษาของมหาวิทยาลัยไปยังภูมิภาค ตามมติคณะรัฐมนตรีเมื่อวันที่ 20 มิถุนายน 2538 โดยให้มหาวิทยาลัย/สถาบัน 10 แห่ง ขยายวิทยาเขต/ขยายพื้นที่การสอนไปยังภูมิภาคในพื้นที่ 11 จังหวัด คือ จังหวัดหนองคาย พะเยา จันทบุรี แพร่ ตรัง ชุมพร สุราษฎร์ธานี สกลนคร กาญจนบุรี ราชบุรี และปราจีนบุรี ในครั้งนี้มหาวิทยาลัยแม่โจ้ได้เสนอโครงการจัดตั้งมหาวิทยาลัยแม่โจ้ - แพร่ เพื่อรับผิดชอบภาระหน้าที่ในการจัดการเรียนการสอนในระดับอุดมศึกษา โดยการกระจายโอกาสทางการศึกษาไปยังจังหวัดแพร่และจังหวัดใกล้เคียง

### การก่อสร้างเพิ่มเติม
ต่อมาได้รับความเห็นชอบจากคณะกรรมการอำนวยการจัดงานฉลองสิริราชสมบัติครบ 50 ปี ให้เป็น โครงการเฉลิมพระเกียรติ ” ตามหนังสือที่ นร (สส) 1201/65 ลงวันที่ 21 ธันวาคม 2538 จึงเรียกโครงการนี้ว่า โครงการจัดตั้งมหาวิทยาลัยแม่โจ้ – แพร่ เฉลิมพระเกียรติ ” เป็นส่วนราชการหนึ่งสังกัดมหาวิทยาลัยแม่โจ้ ในแรกเริ่มการพัฒนามหาวิทยาลัยแม่โจ้ได้แต่งตั้งผู้บริหารทั้งภาครัฐ เอกชนและบุคคลที่มีชื่อเสียงในจังหวัดแพร่ เป็นคณะกรรมการบริการโครงการจัดตั้ง และระดมสมองในการดำเนินแผนงานแม่บทด้านวิชาการและว่าจ้างบริษัทเซาท์เทอร์นเอ็นจิเนียร์จำนวนเงิน 2.14 ล้านบาท ศึกษาและวางแผนแม่บททางกายภาพในปี พ.ศ. 2538 และเสนอต่อทบวงมหาวิทยาลัย แต่เนื่องจากภาวะผันผวนทางเศรษฐกิจ ทำให้ต้องมีการปรับแผนแม่บทให้มีความสอดคล้องกับนโยบายภาวะเศรษฐกิจของประเทศ และศักยภาพของมหาวิทยาลัยเองโดยให้มีการพัฒนาเป็นวิทยาเขตขนาดเล็ก แต่มีประสิทธิภาพในการบริหารจัดการการศึกษาระดับอุดมศึกษาให้เป็นเลิศทางวิชาการและเป็นศูนย์กลางของการแก้ปัญหาในท้องถิ่น เมื่อได้รับการเห็นชอบจากทบวงมหาวิทยาลัย จึงได้จัดตั้งมหาวิทยาลัยขึ้นในปี 2542 ในชื่อว่า มหาวิทยาลัยแม่โจ้-แพร่ เฉลิมพระเกียรติ (Maejo University Phrae Campus) 

## สาขาวิชาที่เปิดสอน
# สาขาวิชาพัฒนาการท่องเที่ยว 
# สาขาวิชาการบัญชี 
# สาขาวิชารัฐศาสตร์ 
# สาขาวิชาเกษตรป่าไม้ 
# สาขาวิชาเศรษฐศาสตร์ 
# สาขาวิชาการจัดการชุมชน
# สาขาวิชาเทคโนโลยีชีวภาพ
#  สาขาวิชาเทคโนโลยีการผลิตพืช 
# สาขาวิชาบริหารธุรกิจ (การตลาด)
# สาขาวิชาเทคโนโลยีการผลิตสัตว์
# สาขาวิชาเทคโนโลยีสารสนเทศทางธุรกิจ
# สาขาวิชาวิทยาศาสตร์และเทคโนโลยีการอาหาร 

## ที่ตั้ง
ตั้งอยู่เลขที่ 17 หมู่ 3 ถนนยันตรกิจโกศล ตำบลแม่ทราย อำเภอร้องกวาง จังหวัดแพร่ 54140 โทร 0 5464 8593-5

## อ้างอิง

## แหล่งข้อมูลอื่น
* เว็บไซต์ของมหาวิทยาลัย

พแพร่
ม่โจ้
หมวดหมู่:สิ่งก่อสร้างในอำเภอร้องกวาง
แลงคาเชอร์

**แลงคาเชอร์** (ภาษาอังกฤษ: **Lancashire**) เป็นมณฑลในอังกฤษในสหราชอาณาจักร ตั้งอยู่ทางตะวันตกเฉียงเหนือของสหราชอาณาจักร ด้านตะวันตกติดกับทะเลไอริช ชื่อของมณฑลมาจากชื่อเมืองแลงคาสเตอร์ หรือบางที่เรียกว่า “เคานตีแห่งแลงคาสเตอร์” และถือว่าเป็นเมืองศูนย์กลางการปกครอง แลงคาเชอร์เรียกสั้นๆ ว่า “Lancs” แลงคาเชอร์มีประชาชนรวมทั้งสิ้นประมาณ 1,451,500 คน ในเนื้อที่ 3,079 ตารางกิโลเมตร  ผู้ที่อาศัยอยู่ในแลงคาเชอร์เรียกว่า “แลงคาเตรียน”

แลงคาเชอร์แบ่งการปกครองเป็นสิบสี่แขวง: เวสท์แลงคาเชอร์, คอร์ลีย์, เซาท์ริบเบิล, ฟีลด์, เพรสตัน, ไวร์, นครแลงคาสเตอร์, ริบเบิลแวลลีย์, เพนเดิล, เบิร์นลีย์, รอสเซ็นเดล, ฮินด์เบิร์น, แบล็กพูล, และ แบล็กเบิร์นและดาร์เวน โดยมีศูนย์กลางการปกครองอยู่ที่ เพรสตัน

ประวัติศาสตร์แลงคาสเชอร์อาจจะเริ่มราวคริสต์ศตวรรษที่ 12 ในบันทึกทะเบียนราษฎรดูมสเดย์ (Domesday Book) ที่ทำในปี ค.ศ. 1086 ระบุว่าดินแดนบางส่วนเป็นส่วนหนึ่งของยอร์กเชอร์ บริเวณระหว่างแม่น้ำเมอร์ซีย์และแม่น้ำริบเบิลเป็นส่วนหนึ่งของเชสเชอร์ เมื่อก่อตั้งเป็นมณฑลขึ้นเขตแดนก็ติดกับคัมเบอร์แลนด์, เวสต์มอร์แลนด์, ยอร์กเชอร์และเชสเชอร์

## อ้างอิง

## แหล่งข้อมูลอื่น

*
หมวดหมู่:เทศมณฑลทางพิธีการของอังกฤษ
หมวดหมู่:เทศมณฑลในประวัติศาสตร์อังกฤษ
บันทึกดูมสเดย์

**บันทึกดูมสเดย์** () เป็นบันทึกจากการสำรวจสำมะโนประชากรในอังกฤษที่ทำเสร็จใน ค.ศ. 1086 ตามพระราชโองการในพระเจ้าวิลเลียมที่ 1 การสำรวจดูมสเดย์ก็คล้ายกับการสำรวจสำมโนประชากรที่ทำกันในคริสต์ศตวรรษที่ 20 และ 21

บันทึกเหตุการณ์ของชาวแองโกล-แซกซันกล่าวว่าขณะที่ประทับอยู่ที่กลอสเตอร์ระหว่างคริสต์มาสในปี ค.ศ. 1085  พระเจ้าวิลเลียมมีพระราชโองการให้องคมนตรีของพระองค์ส่งเจ้าหน้าที่ไปทั่วทุกตำบลทุกหมู่บ้านในเกาะอังกฤษเพื่อสำรวจว่าเจ้าของที่ดินแต่ละคนมีที่ดินและสัตว์เลี้ยงเท่าใดและตีราคาเป็นจำนวนเท่าใด 

จุดมุ่งหมายหลักของการสำรวจครั้งนี้ก็เพื่อที่จะได้ทราบว่าใครมีทรัพย์สมบัติเท่าใดและใครมีหน้าที่ต้องจ่ายภาษีภายใต้พระเจ้าเอ็ดเวิร์ดธรรมสักขี การตัดสินของผู้สำรวจดูมสเดย์เป็นคำขาด—ข้อความในบันทึกถึงจำนวนอสังหาริมทรัพย์และมูลค่าของทรัพย์สินเป็นบันทึกที่ตายตัวที่ไม่สามารถเรียกร้องให้เปลี่ยนแปลงได้  

ตัวบันทึกเขียนภาษาละตินที่มีคำภาษาท้องถิ่นที่ไม่มีศัพท์ภาษาละตินแทรกอยู่บ้าง ภาษาที่ใช้ย่อสั้นมากเป็นส่วนใหญ่คล้ายการจดชวเลข คำว่า “Domesday” มาจากคำว่า “dom” ในภาษาอังกฤษเก่า ซึ่งกลายมาเป็นคำว่า “doom” ในภาษาอังกฤษสมัยใหม่ ที่แปลว่า “การทำบัญชี” หรือ “การตัดสิน” ฉะนั้น “ดูมสเดย์” จึงหมายความตรงตัวว่าเป็นวันพิพากษา (Day of Judgment) ซึ่งหมายความว่าผู้ปกครองสำรวจบัญชีทรัพย์สินของผู้อยู่ในปกครอง

ในเดือนสิงหาคม ค.ศ. 2006  หอจดหมายเหตุแห่งชาติ (National Archives) ก็ทำ “บันทึกดูมสเดย์” ทั้งฉบับเป็นออนไลน์เป็นครั้งแรก

## ดูเพิ่ม
* พระเจ้าวิลเลียมที่ 1 แห่งอังกฤษ 

## แหล่งข้อมูลอื่น

* บันทึกดูมสเดย์ จาก หอเอกสารแห่งชาติแห่งสหราชอาณาจักร
หมวดหมู่:บันทึกเหตุการณ์อังกฤษ
หมวดหมู่:วรรณกรรมด้านประวัติศาสตร์
หมวดหมู่:กฎหมายสหราชอาณาจักร
บานพับภาพเปรูจา

**บานพับภาพเปรูจา** หรือ **บานพับภาพของนักบุญแอนโทนี** (ภาษาอังกฤษ: **Polyptych of Perugia** หรือ **Polyptych of St. Anthony**) เป็นบานพับภาพที่เขียนโดยเปียโร เดลลา ฟรานเชสกาจิตรกรสมัยสมัยเรอเนซองส์ชาวอิตาลี ที่ปัจจุบันตั้งแสดงอยู่ที่พิพิธภัณฑ์แห่งชาติแห่งอุมเบรีย, เปรูจาในประเทศอิตาลี  

“บานพับภาพเปรูจา” เป็นงานที่เขียนเสร็จในปี ค.ศ. 1470 เดิมเขียนสำหรับสำนักสงฆ์ซานอันโตนิโอ ดา ปาโดวาในเปรูจา อาจจะเป็นปีหลังจากที่เปียโรกลับมาจากโรม เป็นภาพพระแม่มารีและพระบุตรบนบัลลังก์ขนาบด้วยนักบุญสองข้าง ทางซ้ายเป็น นักบุญแอนโทนีแห่งปาดัวและนักบุญจอห์นแบ็พทิสต์ ทางขวาเป็น นักบุญฟรานซิสแห่งอาซิซิและนักบุญเอลิซาเบธแห่งฮังการี เหนือภาพหลักเป็นภาพการประกาศของเทพ . ส่วนบนของฐานแท่นบูชา (predella) เป็นภาพนักบุญแคลร์แห่งอาซิซิและนักบุญลูซิ ส่วนล่างของฐานเป็นฉากชีวิตของนักบุญสำคัญ

ส่วนกลางของบานพับภาพเป็นลักษณะการวางองค์ประกอบและการวาดและกรอบแบบแข็งแบบโบราณ (Archaic style) กรอบรอบภายในภาพและฉากหลังใช้สีทองเป็นหลัก งานชิ้นนี้เป็นงานที่เปียโรที่เขียนต่อจากจิตรกรท้องถิ่นที่เริ่มเอาไว้ก่อนหน้านั้น คุณภาพของภาพบนฐานก็ไม่เท่าเทียมกับส่วนกลางเข้าใจกันว่าเขียนโดยผู้ช่วย  สิ่งที่ใหม่ในภาพนี้คือการวาด “การประกาศของเทพ” ที่เปียโรวางฉากให้เกิดขึ้นภายในสำนักสงฆ์ที่เป็นสีสดใสกว่าตอนกลางและถือว่าเป็นงานเขียนแบบทัศนียภาพที่ดีที่สุดชิ้นหนึ่งของสมัยเรอเนซองส์

## อ้างอิง

* 
* 

## ดูเพิ่ม
* เปียโร เดลลา ฟรานเชสกา
* บานพับภาพ
* การประกาศของเทพ

หมวดหมู่:จิตรกรรมในคริสต์ทศวรรษ 1470
หมวดหมู่:เปียโร เดลลา ฟรานเชสกา
หมวดหมู่:จิตรกรรมสมัยฟื้นฟูศิลปวิทยา
หมวดหมู่:บานพับภาพ
หมวดหมู่:ศิลปะเกี่ยวกับพระแม่มารีย์
ภาพเหมือนของซิกิสมอนโด แพนดอลโฟ มาลาเทสตา

**ภาพเหมือนของซิกิสมอนโด แพนดอลโฟ มาลาเทสตา** () เป็นภาพที่เขียนโดยเปียโร เดลลา ฟรานเชสกาจิตรกรสมัยสมัยเรอเนซองส์ชาวอิตาลี ที่ปัจจุบันตั้งแสดงอยู่ที่พิพิธภัณฑ์ลูฟร์, ปารีสในประเทศฝรั่งเศส

“ภาพเหมือนของซิกิสมอนโด” เป็นงานที่เขียนราว ค.ศ. 1451 เป็นภาพเหมือนของผู้นำที่มาจากการเป็นทหารรับจ้างและขุนนางชาวอิตาลีซิกิสมอนโด แพนดอลโฟ มาลาเทสตาผู้ครองริมินี, ฟาโน และ เซเซนา

เป็นภาพด้านข้างของซิกิสมอนโดที่กล่าวกันว่าอาจจะเขียนตามแบบบนเหรียญที่เขียนในปี  ค.ศ. 1445 โดยปิซาเนลโล หรือตามงานเขียนโดยมัตเตโอ เดปัสติในปี ค.ศ. 1450 เปียโรเขียนภาพนี้ระหว่างพำนักอยู่ที่ริมินิ ระหว่างนั้นก็เขียนจิตรกรรมฝาผนังโดยมีซิกิสมอนในภาพคุกเข่าต่อหน้านักบุญซิกิสมุนด์ ในภาพ “ซิกิสมอนโด แพนดอลโฟ มาลาเทสตาสวดมนต์ต่อหน้านักบุญซิกิสมุนด์”(Sigismondo Pandolfo Malatesta Praying in Front of St. Sigismund) สำหรับมหาวิหารริมินิ (Tempio Malatestiano) 

แม้ว่าจะเป็นการวางภาพแบบภาพเหมือนของคนสำคัญทั่วๆ ไปในสมัยนั้น แต่เปียโรให้ความสนใจกับการเขียนรายละเอียดอย่างธรรมชาติในหารเขียนเท็กซ์เจอร์และผมของตัวแบบ ซึ่งทำให้เห็นถึงอิทธิพลจากศิลปินเฟล็มมิชเช่นโรเจียร์ ฟาน เดอ เวย์เด็น

## ดูเพิ่ม
*ซิกิสมอนโด แพนดอลโฟ มาลาเทสตา
*เปียโร เดลลา ฟรานเชสกา
*ภาพเหมือน

## แหล่งข้อมูลอื่น
* หน้าจากเว็บไซต์ของพิพิธภัณฑ์ลูฟร์  

หมวดหมู่:จิตรกรรมในคริสต์ทศวรรษ 1450
หมวดหมู่:เปียโร เดลลา ฟรานเชสกา
หมวดหมู่:จิตรกรรมสมัยฟื้นฟูศิลปวิทยา
หมวดหมู่:ภาพเหมือน
หมวดหมู่:งานสะสมของพิพิธภัณฑ์ลูฟวร์
วรรณรัตน์ ชาญนุกูล

นายแพทย์ **วรรณรัตน์  ชาญนุกูล** (เกิด 8 มีนาคม พ.ศ. 2492) เป็นนักการเมืองชาวไทย ปัจจุบันดำรงตำแหน่งนายกเทศมนตรีนครนครราชสีมา ประธานที่ปรึกษาพรรคชาติพัฒนากล้า และประธานสโมสรฟุตบอลนครราชสีมา มาสด้า อดีตรัฐมนตรีว่าการกระทรวงอุตสาหกรรม ในรัฐบาลยิ่งลักษณ์ ชินวัตร อดีตรัฐมนตรีว่าการกระทรวงพลังงาน ในรัฐบาลอภิสิทธิ์ เวชชาชีวะ และรัฐบาลสมชาย วงศ์สวัสดิ์ อดีตหัวหน้าพรรคชาติพัฒนา อดีตกรรมการในคณะกรรมการประสานงานพรรคร่วมรัฐบาล (วิปรัฐบาล) อดีตกรรมการในคณะกรรมการประสานงานสภาผู้แทนราษฎรไทย (รัฐบาลแพทองธาร ชินวัตร)

## ประวัติ
วรรณรัตน์ เกิดเมื่อวันที่ 8 มีนาคม พ.ศ. 2492 ที่อำเภอเมืองนครราชสีมา จังหวัดนครราชสีมา เป็นบุตรนายเหล็ง นางสวาท ชาญนุกูล ด้านครอบครัวสมรสกับนางเต็มศิริ ชาญนุกูล ประธานผู้บริหารโรงเรียนอุบลรัตนนครราชสีมา และครูชำนาญการพิเศษ โรงเรียนราชสีมาวิทยาลัย ซึ่งเป็นพี่สาวของพลโทหญิงพูนภิรมย์ ลิปตพัลลภ มีบุตรชาย 1 คน คือตะวัน ชาญนุกูล

จบการศึกษา วิทยาศาสตร์การแพทย์ และแพทยศาสตร์บัณฑิต จากจุฬาลงกรณ์มหาวิทยาลัย นิติศาสตร์บัณฑิต (มหาวิทยาลัยสุโขทัยธรรมาธิราช) และสาธารณสุขศาสตรมหาบัณฑิต จากมหาวิทยาลัยฮาวาย ประเทศสหรัฐอเมริกา เริ่มต้นทำงานเป็นอายุรแพทย์ ที่โรงพยาบาลมหาราชนครราชสีมา

## งานการเมือง
วรรณรัตน์ เป็นสมาชิกสภาผู้แทนราษฎรจังหวัดนครราชสีมา 6 สมัย สังกัดพรรคชาติพัฒนา (พ.ศ. 2535/2, 2538, 2544) สังกัดพรรคไทยรักไทย (พ.ศ. 2548, พ.ศ. 2550) สังกัดพรรคชาติพัฒนาเพื่อแผ่นดิน (พ.ศ. 2554) เคยเป็นที่ปรึกษารัฐมนตรีช่วยว่าการกระทรวงพาณิชย์ ปี 2537 และที่ปรึกษารัฐมนตรีว่าการกระทรวงแรงงานและสวัสดิการสังคม ปี 2537

วรรณรัตน์เป็น 1 ใน 3 รายชื่อบุคคลที่ได้รับเสนอชื่อเป็นนายกรัฐมนตรีไทย พ.ศ. 2562

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 วรรณรัตน์ลงสมัคร สส.แบบบัญชีรายชื่อลำดับที่ 1 และได้รับเลือกตั้ง โดยเขาเป็น สส.แบบบัญชีรายชื่อเพียงคนเดียวของพรรค ต่อมาได้ลาออกเพื่อเตรียมลงสมัครนายกเทศมนตรีนครนครราชสีมา สังกัดกลุ่มโคราชชาติพัฒนา และได้รับเลือกตั้ง ด้วยคะแนน 21,043 คะแนน

### การดำรงตำแหน่งรัฐมนตรี
ในปี พ.ศ. 2551 วรรณรัตน์ ได้รับตำแหน่งรัฐมนตรีว่าการกระทรวงพลังงาน ในรัฐบาลสมชาย วงศ์สวัสดิ์ และในรัฐบาลอภิสิทธิ์ เวชชาชีวะ ต่อมาในรัฐบาลยิ่งลักษณ์ ชินวัตร ได้รับโปรดเกล้าฯ แต่งตั้งให้ดำรงตำแหน่งรัฐมนตรีว่าการกระทรวงอุตสาหกรรม ต่อมาในเดือนมกราคม พ.ศ. 2555 จึงได้ขอออกจากตำแหน่ง เนื่องจากเหตุผลด้านสุขภาพ

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองนครราชสีมา
หมวดหมู่:บุคคลที่ยังมีชีวิตอยู่
หมวดหมู่:แพทย์ชาวไทย
หมวดหมู่:นักการเมืองจากจังหวัดนครราชสีมา
หมวดหมู่:รัฐมนตรีว่าการกระทรวงอุตสาหกรรมไทย
หมวดหมู่:รัฐมนตรีว่าการกระทรวงพลังงานไทย
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคชาติพัฒนา (พ.ศ. 2550)
หมวดหมู่:นิสิตเก่าคณะแพทยศาสตร์ จุฬาลงกรณ์มหาวิทยาลัย
หมวดหมู่:บุคคลจากสาขาวิชานิติศาสตร์ มหาวิทยาลัยสุโขทัยธรรมาธิราช
หมวดหมู่:ประธานสโมสรฟุตบอลในประเทศไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:หัวหน้าพรรคการเมืองในประเทศไทย
หมวดหมู่:สโมสรฟุตบอลนครราชสีมา